Notenn a-herr hiniv... kalz a amzer nem eus ket bet, mes peogwir eh omp e-kreiz ar voterezh er Stadoù Unanet em eus choazet plant a zu-hont. Bihan int, pas kalz a liv dezhe, mes blaziñ a raont ha pa gerzhit àrne e ouiit buan; personelezh o deus, en ur mod. Coronopus didymus eo anv ar spesad-se. Didymus, a-gaoz mo deus frouezh strollet daou-ha-daou evel...  A-du-rall, plant bihan ivez hag a vez gwelet er parkoùier. Mes amañ e oa en ur podad douar, e  kêr: Vicia hirsuta (pe Ervum hirsutum) get boketoùigoù gwenn-glas, ha frouezh hag a zo pokoù evel re ar piz-bihan (er memes familh int). Mes amañ int div hadenn e pep pok, ha blev zo doch ar pokoù (diàr-se an anv-gwan hirsuta).    Ha setu evit hiniv !